[{"text_idx": "#000000", "text": "Creu consortiwm i ddiogelu archifau?"}, {"text_idx": "#000002", "text": "Daeth cyfarfod rhwng swyddogion o Gyngor Sir Gaerfyrddin a haneswyr lleol i ben ddydd Mercher gyda chynnig posib i greu consortiwm i ddiogelu archifau newydd yn y gorllewin."}, {"text_idx": "#000003", "text": "Roedd y cyfarfod mewn ymateb i bryderon am \"gyflwr gwael\" yr adeilad ble mae Cyngor Sir Gaerfyrddin yn cadw dogfennau a henebion ynddo. Mae'r dogfennau'n cynnwys cofnodion am Ferched Beca, achau hen deuluoedd a llythyrau gan y Frenhines Fictoria."}, {"text_idx": "#000004", "text": "Ers dros flwyddyn mae Parc Myrddin, Archifau Sir Gaerfyrddin, wedi bod ar gau i'r cyhoedd, a hynny oherwydd llwydni sy'n effeithio'r adeilad."}, {"text_idx": "#000006", "text": "Mae'n debyg mae'r dewis poblogaidd fyddai lleoli'r archif yn sir Gaerfyrddin."}, {"text_idx": "#000007", "text": "Dywedodd aelodau'r pwyllgor newydd eu bod yn ffyddiog y byddai'r dogfennau'n cael eu glanhau'n drwyadl a'u storio'n ddiogel erbyn y Nadolig."}, {"text_idx": "#000008", "text": "Ond ychwanegodd Mr Davies eu bod yn bryderus am ddiffyg diddordeb cynghorwyr etholedig yn eu harchifau swyddogol - sydd wedi ei ddisgrifio gan rai haneswyr fel y casgliad pwysicaf o ddogfennau hanesyddol yng Nghymru."}, {"text_idx": "#000009", "text": "Dywedodd y cynghorydd Meryl Gravell: \"Mae pryderon hir dymor wedi bod am anaddasrwydd Parc Myrddin fel lleoliad i gadw archifau'r sir."}, {"text_idx": "#000010", "text": "\"Er yr anhawsterau hanesyddol mewn gwario ar fuddsoddi yn y gwasanaeth, mae'r awdurdod nawr wedi darganfod cyllid sylweddol i symud, glanhau ac ail-gartrefu y casgliad archifau o fewn cyfnod o amser sydd wedi ei gytuno arno."}, {"text_idx": "#000011", "text": "\"Mae rhan o gasgliad Archifau Sir Gaerfyrddin ar gael yn barod i'w weld yn Archifau Gorllewin Morgannwg. Mae cyfres un a dau o'r casgliad ar gael i'w weld gan y cyhoedd gyda disgwyl y bydd rhan tri ar gael yn fuan."}, {"text_idx": "#000012", "text": "\"Yn ychwanegol fe fyddwn yn cynnig opsiynnau i fwrdd gweithredol y cyngor am ddyfodol yr archif yn yr wythnosau i ddod."}, {"text_idx": "#000013", "text": "\"Mae'r Archif Cenedlaethol a Llywodraeth Cymru yn gweithio'n agos gyda ni i ddarganfod ateb i'r materion heriol hyn.\""}, {"text_idx": "#000023", "text": "'Mae'r Gymraeg yn iaith wyddonol'"}, {"text_idx": "#000026", "text": "Pafiliwn 20,000 o seddi 1893... a'r ddyled ddaeth wedyn"}]